Befejeződött a Városligeti fasor közvilágítási projekt

Városligeti fasor

A Városligeti fasor teljes területén a közvilágítási hálózat műszaki állapota jelentős mértékben elavult volt, ezért 2024 évben a BDK Budapesti Dísz- és Közvilágítási Kft, fővárosi finanszírozás alapján a teljes közvilágítási hálózatot megújította. Ennek során új kábelhálózat, valamint a hozzá tartozó új oszlopok és korszerű, energia hatékony LED világítóberendezések kerültek beépítésre. A város e fontos útszakaszának korábbi alulvilágítottsága miatt, a szabványos világítást biztosító korszerűsítés -teljes mértékben a Budapesti Világítási Mesterterv elveinek megfelelően- a lámpatestek és kandeláberek számának jelentős növelésével valósulhatott meg.

A BDK által megvalósított, mintegy 380 M Ft értékű beruházás során, a Városligeti fasorban megújult 4,4 km közvilágítási földkábel, a korábbi 50 lámpahely helyett 122 db dekoratív közvilágítási kandeláber létesült, valamint az út és járdavilágító berendezések tekintetében 136 db korszerű és energiahatékony ?Smart-ready? LED közvilágítási világítóberendezés került felszerelésre. A korábbihoz képest, több, mint két és félszerest meghaladó mennyiségű, a járdákon és az útfelületen egyaránt szabványos megvilágítást biztosító lámpatest üzembe helyezése ellenére, a közvilágítási célú beépített villamos teljesítmény még hajszálnyi csökkenést is mutat.

Az új oszlopokon már elhelyezésre kerültek a karácsonyi díszítővilágítás esztétikus áramhálózati csatlakozóelemei, ezáltal a jövőbeli díszítési igény esetén már külön elektromoshálózati csatlakozás kiépítése nélkül is biztosítható a világító díszítőelemek külön vezérelt áramellátása.